**Šibensko-kninska županija**, Šibenik, Trg Pavla Šubića I. br 2, OIB 99395814920, koju zastupa župan dr. sc. Marko Jelić. (u daljnjem tekstu: Županija)

i

\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Korisnik) sklopili su dana \_\_\_\_\_\_\_\_\_\_\_\_\_ 2024. godine

**UGOVOR O SUFINANCIRANJU**

**I.**

 Na temelju čl. 6. i 23. Pravilnika o financiranju programa i projekata od interesa za opće dobro koje provode udruge na području Šibensko-kninske županije („Službeni vjesnik Šibensko-kninske županije“, broj 1/19, 14/22 i 13/24) i Programa javnih potreba iz područja zaštite okoliša i prirode Šibensko-kninske županije za 2024. godinu („Službeni vjesnik Šibensko-kninske županije“, broj 33/23), Županija će osigurati Korisniku sredstva u iznosu od

|  |
| --- |
| EUR (slovima: ) |

za sufinanciranje programa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II.**

 Sredstva iz točke I. ovog ugovora isplatit će se na žiro-račun Korisnika kod poslovne banke:

|  |
| --- |
|  |

ovisno o tijeku izvršenja programa i prilivu sredstava u županijski proračun.

**III.**

 Sredstva iz članka II. ovog Ugovora mogu se koristiti isključivo namjenski za provedbu programa/projekta te je ugovoreni program potrebno realizirati tijekom 2024. godine, a najkasnije do 31.12. 2024. godine.

**IV.**

 Radi kontrole namjenskog korištenja odobrenih sredstava Korisnik se obvezuje Županiji dostaviti sljedeću dokumentaciju:

 - za bezgotovinska plaćanja: preslike računa (R1 ili R2) koji glase na Korisnika, te pripadajuće bankovne izvode,

 - za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,

 - ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl,

 - priloge vezane uz provedbu programa/projekta kao dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.).

Navedenu dokumentaciju Korisnik je dužan dostaviti Županiji u roku od mjesec dana od završetka programa, a najkasnije do kraja siječnja 2025. godine.

**V.**

 Korisnik financiranja može samostalno ili na zahtjev Županije obustaviti provedbu cjelokupnog ili dijela programa/projekta ukoliko okolnosti (prije svega viša sila) ozbiljno otežavaju ili ugrožavaju njegovo provođenje.

Viša sila u provedbi programa/projekta podrazumijeva bilo koji izvanredni nepredvidivi vanjski događaj ili iznimnu situaciju koji su nastali nakon sklapanja ugovora, a prije dovršetka programa ili projekta, koji se u vrijeme sklapanja ugovora nije mogao predvidjeti niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, a koji priječi bilo koju od njih da ispune svoje ugovorne obaveze. U tom slučaju, Korisnik je dužan vratiti preostala sredstva u proračun Županije najkasnije do 31. prosinca 2024.godine.

**VI.**

 Korisnik se obvezuje Županiji dostaviti izvješće o izvršenom programu/projektu za 2024. godinu putem Obrasca 7 –Izvještajni obrazac iz natječajne dokumentacije s pozivom na klasu Ugovora o sufinanciranju i dokaz da je učinio vidljivim da je Šibensko-kninska županija dodijelila sredstva za provedbu programa/projekta. Kao prilog Obrascu Korisnik je dužan dostaviti obvezne i dodatne priloge navedene u Izvještajnom obrascu kojima se dokazuje realizacija programa i namjensko trošenje sredstava dobivenih iz proračuna Županije.

Rok za dostavu programskog i financijskog izvješća je mjesec dana od završetka programa, a najkasnije do kraja siječnja 2025. godine.

**VII.**

 Ukoliko Korisnik nenamjenski koristi sredstva, ne izvrši program ili ne podnese odgovarajuće izvješće, dužan je vratiti primljena sredstva Županiji u roku od 30 dana od dana primitka pisane obavijesti od strane Županije o povratu sredstava.

**VIII.**

 Potpisivanjem ovog ugovora Korisnik sredstava se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, te da neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

 **IX.**

 Županija ne snosi odgovornost za eventu**a**lne štete proizašle iz bilo koje aktivnosti Korisnika u provedbi ugovornog programa.

Ugovorne strane suglasne su da eventualne sporove koji bi proizašli iz ovog ugovora, a koje ne bi mogle sporazumno riješiti, rješava nadležni sud u Šibeniku.

**X.**

 Ovaj ugovor sastavljen je u 4 (četiri) istovjetna primjerka od kojih Županija zadržava 3 (tri), a Korisnik 1 (jedan) primjerak.

KLASA:

URBROJ:

Šibenik, \_\_\_\_\_\_\_\_\_\_\_ 2024. godine

|  |  |
| --- | --- |
| Osoba ovlaštena za zastupanje | Za Šibensko-kninsku županijuŽupandr. sc. Marko Jelić |